બુફે લંચ/ડીનર સ્વીકારાયું તેની પાછળ માત્ર પશ્ચિમનું અનુકરણ જ છે તે હું સ્વીકારતો નથી પરંતુ વાસ્તવિકતા તો એ છે કે અગાઉના સમયમાં જમણમાં પીરસવાની સેવા માટે સ્વૈચ્છિક રીતે સ્વયંસેવકો મળી રહેતા જ્યારે આજે તે લગભગ સંભવ રહ્યું નથી.આવી સેવા કરવાનું આજના યુવાનો/યુવતીઓને પસંદ નથી તે એક વાત બીજું બુફેમાં જમણ કોઈની પણ માટે રાહ જોયા વગર શરૂ કરી શકાય છે જ્યારે આપણી જૂની પધ્ધતિમાં સંખ્યા થવાની તથા કોઈ મોટી કે મહત્વની વ્યક્તિ જમવા આવવાની હોય તો તેની રાહ જોઈ અન્ય લોકોને બેસી રહેવાનો આજના આ અત્યંત વ્યસ્તતાના માહોલમાં સમય હોતો નથી. તેથી આ બુફે વધારે અનુકૂળ રહે છે. વળી જમણ પણ સમયસર શરૂ થઈ શક્તું હોય સમયની મર્યાદામાં પૂરું પણ થઈ જતુ હોય છે. રહી વાત બગાડની તેમાં વાંક જમાડનાર કરતાં જમનારનો વધારે હોય છે પોતાની જરૂરિયાત કરતાં પણ પ્લેટમાં વધારે વાનગીઓ લે અને બાદમાં પૂરું આરોગી ના શકે તો તેમાં દોષ કોનો ? આ માટે તો વ્યક્તિએ પોતે જ સમજ કેળવવી રહી !